S-3656/2019

Dómur

Mál þetta, sem dómtekið var 18. september sl., er höfðað með ákæru, útgefinni af lögreglustjóranum á höfuðborgarsvæðinu 12. ágúst 2019, á hendur G-kk-þgf Q-x-x T-x-x L-x-x, kt. [...], [...], Reykjavík, fyrir eftirfarandi sérrefsilagabrot:

I.

Fíkniefnalagabrot því að hafa þann 11. júlí 2017 að [...] haft í vörslum sínum í sölu og dreifingarskyni 62 kannabisplöntur og hafa um nokkurt skeið fram til þess dags staðið að ræktun greindra plantna. Lögreglan lagði hald á framangreindar plöntur og efni við leit í húsnæðinu.

Telst brot þetta varða við 2. gr., sbr. 4., 5. og 6. gr. laga um ávana og fíkniefni nr. 65/1974, sbr. lög nr. 13/1985 og lög nr. 68/2001, og 2. gr., sbr. 1. mgr. 14. gr., reglugerðar um ávana og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

II.

Fíkniefnalagabrot vegna tilraunar til fíkniefnaframleiðslu með því hafa komið upp ræktunarbúnaði og hafið tilraunir til ræktunar á kannabisplöntum um nokkurt skeið og allt fram til dagsins 12. júlí 2017 er lögregla gerði leit í íbúðinni og tók niður og ræktunarbúnaðinn. Framangreind ræktun var komið upp í sölu og dreifingarskyni af hálfu ákærða.

Telst brot þetta varða við 2. gr., sbr. 4., 5. og 6. gr. laga um ávana og fíkniefni nr. 65/1974, sbr. lög nr. 13/1985 og lög nr. 68/2001, og 2. gr., sbr. 1. mgr. 14. gr., reglugerðar um ávana og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

Þess er krafist að ákærði verði dæmdur til refsingar og til greiðslu alls sakarkostnaðar. Þá er krafist upptöku á 62 kannabisplöntum, 10 lömpum, 43 tímarofum, 22 viftum, 9 síum, 8 ljósakúplum, 1 ljósi, 9 ljósaperum, hitamæli, 22 spennubreytum, 5 gróðurtjöldum og vog er lagt var hald á við framangreindar húsleitir skv. 6. og 7. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001.

Við meðferð málsins fyrir dómi féll ákæruvaldið frá ákærulið II.

Ákærði krefst vægustu refsingar sem lög leyfa.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Ákærði er fæddur í [...]. Samkvæmt framlögðu sakavottorði, dagsettu 8. ágúst 2019, hefur ákærði ekki áður gerst sekur um refsiverða háttsemi.

Með hliðsjón af framangreindu og sakarefni þessa máls þykir refsing ákærða hæfilega ákveðin fangelsi í 90 daga en fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa haldi ákærði almennt skilorð 57. gr. laga nr. 19/1940, sbr. 4. gr. laga nr. 22/1955.

Með vísan til lagaákvæða í ákæru skal ákærði sæta upptöku á 62 kannabisplöntum, 10 lömpum, 43 tímarofum, 22 viftum, 9 síum, 8 ljósakúplum, 1 ljósi, 9 ljósaperum, hitamæli, 22 spennubreytum, 5 gróðurgjöldum og vog, sem lögregla lagði hald á við rannsókn málsins.

Ákærði greiði 338.278 krónur í sakarkostnað.

Af hálfu ákæruvaldsins flutti málið M-kvk-nf H-kvk-nf J-kvk-nf saksóknarfulltrúi.

H-kvk-nf S-kvk-nf B-kvk-nf, aðstoðarmaður dómara, kveður upp dóminn.

D Ó M S O R Ð:

Ákærði, G-kk-nf Q-x-x T-x-x L-x-x, sæti fangelsi í 90 daga en fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa, haldi ákærði almennt skilorð 57. gr. laga nr. 19/1940, sbr. 4. gr. laga nr. 22/1955.

Ákærði sæti upptöku á 62 kannabisplöntum, 10 lömpum, 43 tímarofum, 22 viftum, 9 síum, 8 ljósakúplum, 1 ljósi, 9 ljósaperum, hitamæli, 22 spennubreytum, 5 gróðurtjöldum og vog.

Ákærði greiði 338.278 krónur í sakarkostnað.

H-kvk-nf S-kvk-nf B-kvk-nf þessa, haldi ákærði almennt skilorð 57. gr. laga nr. 19/1940, sbr. 4. gr. laga nr. 22/1955.

Ákærði sæti upptöku á 62 kannabisplöntum, 10 lömpum, 43 tímarofum, 22 viftum, 9 síum, 8 ljósakúplum, 1 ljósi, 9 ljósaperum, hitamæli, 22 spennubreytum, 5 gróðurtjöldum og vog.

Ákærði greiði 338.278 krónur í sakarkostnað.

H-kvk-nf S-kvk-nf B-kvk-nf